Source: http://rautalampi.cloudnc.fi/fi-FI/Toimielimet/Kunnanhallitus/Kokous_1022020/Valtuustoaloitteet_2019(6156)
Timestamp: 2020-02-19 19:10:43+00:00
Document Index: 26578770

Matched Legal Cases: ['§ 29', '§ 25', '§ 26', '§ 27', '§ 28', '§ 16', '§ 30', '§ 31', '§ 32', '§ 33', '§ 34', '§ 35', '§ 36', '§ 37', '§ 38', '§ 39']

Valtuustoaloitteet 2019 | Rautalampi
Valtuustoaloitteet 2019
Kunnanhallitus, kokous 10.2.2020
§ 29 Valtuustoaloitteet 2019
RauDno-2019-286
Merja Koivula-Laukka, hallintojohtaja, merja.koivula-laukka@rautalampi.fi
Rautalammin kunnan hallintosäännön mukaan kunnanhallituksen on vuosittain maaliskuun loppuun mennessä esitettävä valtuustolle luettelo sen toimivaltaan kuuluvista aloitteista ja niiden johdosta suoritetuista toimenpiteistä. Valtuusto voi samalla päättää,​ mitkä aloitteista on loppuun käsitelty.
Valtuutetut ovat vuoden 2019 aikana tehneet kaksi valtuustoaloitetta, jotka on jätetty 9.4.2019 pidetyssä valtuuston kokouksessa:
1.) Tytti Mård jätti sosiaalidemokraattisen ryhmän valtuustoaloitteen, jonka oli allekirjoittanut yhteensä kahdeksan valtuutettua, jossa esitetään, että Rautalammin kunta a. nimeää ensi tilassa kuntaan matkailusta vastaavan virkailijan ja
b. aloittaa valmistelut matkailualan ammattilaisen palkkaamiseksi Rautalammin kuntaan mahdollisimman pian.
2) Timo Satuli jätti valtuustoaloitteen, jossa hän esittää koulutustilaisuuden järjestämistä kunnanvaltuustolle ja johtaville viranhaltijoille, aiheena kuntalaki ja sen soveltaminen sekä kunnan hallintosääntö. Lisäksi Timo Satuli esitti, että pöytäkirjojen liitteenä olevat äänestysluettelot julkaistaan myös sähköisesti kunnan kotisivuilla.
3) Lisäksi vuonna 2018 tehtyyn Markus Sjöberg ja 18 muun valtuutetun allekirjoittamaan julkisen liikenteen edellysten parantamista koskevaan valtuustoaloitteseen kunnanvaltuusto merkitsi tiedoksi 10.6. aloitteen käsittelyn sen hetkisen tilanteen. Käsittelyyn mennessä asiasta oli pidetty perusturvajohtaja Olli Lipposen, elinkeinoasiamies Iiro Lyytisen ja perusturvajohtaja Kirsi Solmarin palaveri 27.3., jossa oli tuotu esille seuraavaa:
Joukkoliikenneaikataulut huonosti löydettävissä. Sijaitsevat hajanaisesti eri nettisivuilla:
Voisiko kunnan sivuille luoda omat sivut joukkoliikennepalveluista ja aikatauluista
Taksikyydit kilpailutettu tietyille reiteille,​ asiakas maksaa omavastuuna bussikyydin hinnan
Kansallispuistoon ei pääse kulkemaan esim. Suonenjoen juna-​asemalta
Etelä-​Konneveden kansallispuisto kimppakyyti –facebook sivut
Paikalliset taksit,​ kysytään alustava hinta-​arvio
Ely-​keskus – rahoituksen selvittäminen
JOHKU-​alustan käyttö matkailun edistämisessä
Viranhaltijoiden vastineet:
1. Iiro Lyytinen on matkailuun erikoistunut elinkeinoasiamies. Matkailualan ammattilaisen palkkaamisesta on keskusteltu alustavasti, mutta ratkaisuja ei ole tehty. Asia on kesken.
2. Kunnanvaltuustolle järjestettiin 3.9.2019 valtuustoseminaarin yhteydessä koulutusta, jossa asiantuntijana oli Kuntaliiton lakimies Annaliisa Lehtinen. Hänen erikoisalaansa ovat kuntalaki ja kunnallinen päätöksenteko. Osanottajat olivat tyytyväisiä koulutukseen. Äänestystiedot on kirjattu pöytäkirjan päätökseen.
3. Rautalammin kunta on Pilot-kuntana hankkeessa "selvitys liikennepalvelujen tilanne harvaan asutulla maaseudulla". Hankkeen toteutusaika on 1.11.2019 - 30.4.2020 ja se toteutetaan Rautalammin, Tervon ja Vesannon kunnissa. Hankkeen tavoitteena on pitkällä tähtäimellä parantaa liikennepalveluiden saatavuutta harvaan asutulla maaseudulla. Kehittämiseen ja kokeiluihin tullaan hakemaan erillisrahoitusta.
Kunnanhallitus päättää antaa valtuustolle oheisen selvityksen tehdyistä valtuustoaloitteista. Kunnanhallitus ehdottaa,​ että valtuusto katsoo kohdat 2 ja 3 tältä erää loppukäsitellyiksi. Sosiaalidemokraattisen ryhmän aloitteeseen matkailuvirkailijasta palataan, kun asian valmistelu etenee.
Valtuustoaloite liikenne.2018.pdf (pdf, 63 kt)
Valtuustoaloite 9.4., Matkailusta vastaava ja matkailualan ammattilaisen palkkaaminen.pdf.pdf (pdf, 70 kt)
Valtuustoaloite 9.4.2019, Koulutustilaisuus kuntalaista ja hallintosäännöstä.pdf.pdf (pdf, 42 kt)
§ 25 Pöytäkirjantarkastajien valinta
§ 26 Kokouksen työjärjestyksen hyväksyminen
§ 27 Kunnan visuaalinen ilme
§ 28 Oikaisuvaatimus kunnanhallituksen päätökseen 20.1.2020 § 16 vuoden 2020 avustusten jakamisesta
§ 30 Rautalammin kunnan omistaman tontin ostotarjouksen käsittely, 686-408-70-4
§ 31 Kiinteistöhuoltajan toimen täyttäminen
§ 32 Sosiaalityöntekijän viran täyttölupa
§ 33 Sitoutuminen alueellisten yhteisten sosiaalipalvelujen jatkoselvittämiseen /Rautalammin kunta
§ 34 Pohjois-Savon kuntien ja kuntayhtymien sitoumukset / Tulevaisuuden SOTE-keskus -ohjelman hankevalmistelu Pohjois-Savossa
§ 35 Kunnanjohtajan ajankohtaiskatsaus
§ 36 Saatavien poisto myyntireskontrasta ja kirjanpidosta
§ 37 Ilmoitusasiat
§ 38 Lautakuntien pöytäkirjat
§ 39 Otto-oikeuspykälä